საფარის წმ. საბას ტაძრის გიორგის წარწერა
source date: XIII AD
availability: დოკუმენტი ვრცელდება Creative Commons Attribution-NonCommercial-ShareAlike 3.0 ლიცენზიით. (http://creativecommons.org/licenses/by-nc-sa/3.0/)

[...] ვალერი სილოგავა, სამცხის ლაპიდარული ეპიგრაფიკა, 118-169

მეოჳფეო დიდებისაო ქრისტე მეოხეყავ გიორგის და მშობელთა მისთა ესე ქვა მან დასოჳა

მეუფეო დიდებისაო ქრისტე, მეოხ ეყავ გიორგის და მის მშობლებს, ეს ქვა მან დასვა.

საფარის მონასტერი ძველი დროიდანვე სხვადასხვა დანიშნულების 12 ნაგებობისაგან შედგებოდა. მათ შორის მთავარია წმ. საბას სახელობის ტაძარი, აგებული ბექა სამცხის სპასალარისა და მანდატურთუხუცესის მიერ XIII-XIV სს. მიჯნაზე. საფარაში ამაზე ძველი ეკლესიაც არსებობს, X ს-ის ღვთისმშობლის მიძინების სახელობის ტაძარი, რომელსაც ჩრდილოეთიდან მიდგმული აქვს ზემოხსენებული წმ. საბას ტაძარი. წმ. საბას ტაძრის გიორგის წარწერაში სახელი გიორგი ვალერი სილოგავამ ამოიკითხა, მანამდე იგი წაკითხული არ ყოფილა, ვინაიდან ქვის ზედაპირი ამ ადგილას ძალიან გადარეცხილია და ასოების მხოლოდ კონტურები იკითხება, ისიც კარგი განათების პირობებში. ეს გიორგი, რომელსაც უბრალო ქვა კი არ „დაუსვამს“, არამედ შესანიშნავი ჩუქურთმებით მორთული სარკმლის საპირე, შეიძლება წმ. საბას ტაძრის ხუროთმოძღვარი გიორგი ფარეზასძე იყოს.